da en da nl ca da da de es da en da da da da da de da da da da en af sv af da da da da da da da da da da da da da en nl sv da da da da da da da da de da da en es sv eo da da da da da da da en en en en da da da da da da en fr de en da da da de da da da da da da da da da da da da da nl da en da da es nl da
Brevkasse: Uvildige rådgivere fra Forsikringsoplysningen gør dine læsere klogere på forsikring | Forsikring & Pension
19.9.2022 11:48:12 CEST | Forsikring & Pension
De fleste ved, at forsikringer er gode at have, men ved dine læsere, hvad der helt præcist gælder i enkeltsager? Har de fx styr på, hvordan man kan gøre sit hus og have klar til efteråret? Hvilken forsikring der dækker skolens Ipads? Og hvem der skal betale selvrisikoen på bygningsforsikring, når man bor i en andels- eller ejerlejlighed?
Colourbox - Coco Mette Cecilie
Hver eneste dag rådgiver og vejleder Forsikringsoplysningen en lang række danskere, der har forsikringsrelaterede spørgsmål eller brug for hjælp til at forstå forsikringsselskabers kendelser. På baggrund af de mange henvendelser vi får, samler vi hver måned en brevkasse, som landets redaktioner frit kan benytte ved angivelse af logo, kilde og telefonnummer til Forsikringsoplysningen. Landets redaktioner er også velkomne til at anvende pressebilledet ved angivelse af fotograf.
Ønsker du at modtage den månedlige brevkasse direkte i din mailindbakke, kan du skrive en mail med besked herom til Anne Garde Slothuus, ags@fogp.dk.
Forsikringsoplysningen har i 90 år ydet uvildig rådgivning til Danmarks forbrugere, der kan ringe eller skrive for at få råd og vejledning af forsikringseksperter om forsikringsforhold.
Spørgsmål - Hvordan forbereder vi bedst hus og have til efteråret? Kan man risikere, at forsikringen ikke dækker ved fx storm?
Min nabo og jeg var i haven i weekenden, og over hækken kom vi til at snakke om, hvordan man bedst forbereder sig til efterårets storme.
Kan man risikere, at forsikringen ikke dækker, hvis man ikke har vedligeholdt sin have eller hus ordentligt?
Det er altid en god idé, at man gennemgår sit hus og sin have, inden efteråret for alvor sætter ind. Det kan fx være at rense tagrenderne for blade og mos, tjekke, at eventuelle afløb ikke er dækket af blade og skidt, så vandet ikke kan trænge ned, og gennemgå taget for løse tagsten m.v. Det er nemmere at gøre det på forhånd, end hvis der pludselig varsles storm.
Hvis man har store træer i sin have, er det også en god idé at tjekke, at de ikke er rådne og måske skal fældes, eller man skal lave andre foranstaltninger, så de ikke pludselig vælter og forårsager skade.
Husforsikringen dækker skader efter storm, når det har blæst mere end 17,2 m/sek. Den dækker også skybrud, hvis det har regnet mere end 15 mm på 30 min eller mere end 40 mm på et døgn.
Man skal selvfølgelig altid forsøge at begrænse risikoen for skader, ligesom man også kan risikere et nedslag i erstatningen, hvis manglende vedligeholdelse har gjort skaden større.
I kan læse mere på vores hjemmeside om forebyggelse af vejrskader:
Skybrud - Forebyg skybrudsskader - Få gode råd her (forsikringsguiden.dk)
Få gode råd til at forebygge stormskader her - Forsikringsoplysningen (forsikringsguiden.dk)
Spørgsmål - Min søns skole har udleveret ipads til alle børnene. Er det min forsikring, der skal dække, hvis der sker noget?
Min søn er lige startet i 3. klasse, og skolen har udleveret en ipad til alle elever i klassen. Ipad’en skal selvfølgelig bruges i skolen, men også derhjemme til lektier m.v.
Hvad nu hvis der sker noget med den? Hvis den fx bliver stjålet, eller han taber den, og skærmen går i stykker? Er det min forsikring eller skolens forsikring, der skal dække den?
Hvis skolen udleverer ipads eller computere til eleverne, fordi de skal bruge det som et led i undervisningen, så kan skolen ikke fraskrive sig erstatningsansvaret for hændelige uheld. Heller ikke, hvis de beder jer underskrive en kontrakt, hvor de beder jer tage ansvaret for eventuelle skader. Sådan en kontrakt vil ikke være juridisk bindende.
Hvis din søn ødelægger ipad’en med vilje, kan du dog risikere, at regningen sendes videre til jer. Hovedreglen er, at skaden altid skal anmeldes til skolen først, og hvis den ikke dækker, kan du kontakte dit forsikringsselskab og høre, om du er dækket. Nogle selskaber skriver direkte i deres vilkår, at de ikke dækker udstyr udleveret fra uddannelsesinstitutioner. Du skal også være opmærksom på, at skader lavet med vilje, aldrig er dækket af forsikringen.
Du kan læse mere om dækning af skolers it-udstyr her:
Skolens iPads er skolens ansvar (forsikringsguiden.dk)
Spørgsmål - Skal vi betale den selvrisiko, som ejerforeningen har valgt på bygningsforsikringen?
Vi har haft en skjult rørskade i vores ejerlejlighed. Bygningsforsikringen har dækket skaden, men nu siger ejerforeningen, at vi skal betale selvrisikoen på 5.000 kr.
Det er jo ikke vores forsikring, og vi har ikke været med til at tage stilling til selvrisikoen eller er blevet orienteret om det ved købet. Kan det være rigtigt, at det er os, der skal betale den?
Hvis det er en ejerforening eller en andelsforening, der har tegnet forsikringen, og den er tegnet i foreningens navn, så er det foreningen, der har indgået aftale med forsikringsselskabet. Derfor er det som udgangspunkt også foreningen, der skal betale selvrisikoen.
Der kan dog stå noget i foreningens vedtægter omkring forsikringsskader og betaling af selvrisiko. Jeg vil derfor anbefale, at I tjekker vedtægterne. Alternativt kan I gå i dialog med bestyrelsen om betaling af selvrisikoen.
ansvar for lånt og lejetbrevkasseEfterårforsikringIT-udstyrselvrisikoskybrudstormskade
Colourbox - Coco Mette Cecilie
Mere om Ankenævnet for Forsikring
Mere om forebyggelse af indbrud her
Mere om Forsikringsoplysningen her
Tjek vejrkræfterne på Forsikringsvejret.dk
Information om Forsikring & Pension
Philip Heymans Allé 1
F&P er brancheorganisation for forsikrings- og pensionsselskaberne i Danmark.
Følg pressemeddelelser fra Forsikring & Pension
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Forsikring & Pension
F&P om statsministerens tale: Stærkt samarbejde om velfærden er afgørende for Danmark4.10.2022 13:27:06 CEST | Pressemeddelelse
Statsminister Mette Frederiksen (S) taler i sin åbningstale til Folketinget om vigtigheden af stærke fællesskaber i en dybt bekymrende tid. Det vækker genklang i F&P, hvor forsikrings- og pensionsselskaberne er klar, når vi som samfund i den kommende tid sammen skal håndtere de store problemer, som Danmark og verden står over for - ikke mindst fremtidssikringen af velfærden.
F&P om 2030-plan: Danmarks problemer kan ikke løses med statskassen alene30.9.2022 09:40:09 CEST | Pressemeddelelse
Regeringens 2030-plan rummer vigtige prioriteringer af sikkerhed, klima, energi og velfærd. Men planen understreger, at råderummet i Danmarks offentlige økonomi er så begrænset, at behovet for samarbejde på tværs af den offentlige og private sektor ifølge F&P er større end måske nogensinde før.
F&P: Tiltrængt reform af arbejdsskadeområdet skal sikre kortere ventetider og en hurtigere vej tilbage i job23.9.2022 15:21:38 CEST | Pressemeddelelse
Regeringen har netop indgået en bred politisk aftale om arbejdsskadeområdet. Forsikrings- og pensionsbranchen glæder sig over aftalen, som kan sikre en hurtigere sagsbehandling og bedre fastholdelse af borgere, der bliver ramt af en ulykke.
F&P: Aftale om vinterhjælp gavner både elkunderne og pensionsopsparerne23.9.2022 10:06:54 CEST | Pressemeddelelse
Regeringen har indgået en politisk aftale med Venstre, SF, Radikale Venstre, Enhedslisten, Konservative, Danmarksdemokraterne, Alternativet og Moderaterne om bl.a. at sænke elafgifterne og på den måde give en håndsrækning til de mange danskere, der er hårdt økonomisk ramt af inflation og stigende energipriser. F&P glæder sig over aftalen, der bl.a. er finansieret ved at hæve grænsen for, hvor meget alle danskere årligt kan indbetale til aldersopsparing – også kaldet det lave loft - allerede fra 1. januar 2023. Samtidig øges perioden med det høje loft fra fem til syv år før folkepensionsalderen, så det bedre kan betale sig at spare op til pension i de sidste år på arbejdsmarkedet. Det er en vigtig og god forbedring af mulighederne for at spare op til pension.
Ny opgørelse: Ikast-Brande har flest indbrud i Region Midtjylland14.9.2022 07:05:48 CEST | Pressemeddelelse
Randers og Syddjurs er også hårdt plaget af indbrud. I den gode bund med færrest indbrud ligger Viborg, Skanderborg, Silkeborg og Lemvig.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022